-Իհարկե ռիսկային է, մանավանդ որ «Միս ԱՊՀ և Թոփ մոդել ԱՊՀ» միջազգային մրցույթների անցկացման լիցենզիան պարտավորեցնում է՝ նույն մակարդակով այն անցկացնել ամեն տարի անընդմեջ: Բայց ինձ գրավում է Հայաստանում միջազգային զիլ պրոեկտներ անելու գաղափարը: Հայաստանը պետք է հայտնվի միջազգային հանրության ուշադրության կենտրոնում՝ նաև բիզնես ֆորումների, երաժշտական փառատոնների, միջազգային մրցույթների և այլնի միջոցով: Սրանք հեռանկարային են, եթե առանց վախերի ու էնտուզիազմով ես մոտենում հարցին: Ես այս ամենում ներգրավված եմ եղել դեռևս տարիներ առաջ՝ ռուսական շուկայի միջոցով՝ որպես գովզադային գործընկեր, և մեծ գումարների դիմաց ինձ բավարարում էր միայն այն, որ միջազգային բեմում, երբ աշխարհի մի մասի ուշադրությունն էկրաններին էր սևեռված, թեկուզ մի ակնթարթ հնչում էր Հայաստանի անունը: